CELEX: 62007CJ0564
Language: el
Date: 2009-06-11 00:00:00
Title: Απόφαση του Δικαστηρίου (τρίτο τμήμα) της 11ης Ιουνίου 2009.#Επιτροπή των Ευρωπαϊκών Κοινοτήτων κατά Δημοκρατίας της Αυστρίας.#Παράβαση κράτους μέλους - Άρθρο 49 ΕΚ - Ελεύθερη παροχή υπηρεσιών - Πράκτορες διπλωμάτων ευρεσιτεχνίας - Υποχρέωση σύστασης ασφάλισης επαγγελματικής ευθύνης - Υποχρέωση διορισμού υπευθύνου πληρωμών εντός του κράτους μέλους προορισμού των υπηρεσιών.#Υπόθεση C-564/07.

Απόφαση του Δικαστηρίου (τρίτο τμήμα) της 11ης Ιουνίου 2009 – Επιτροπή κατά Αυστρίας
      (Υπόθεση C‑564/07)
      «Παράβαση κράτους μέλους – Άρθρο 49 ΕΚ – Ελεύθερη παροχή υπηρεσιών – Πράκτορες διπλωμάτων ευρεσιτεχνίας – Υποχρέωση σύστασης ασφάλισης επαγγελματικής ευθύνης – Υποχρέωση διορισμού υπευθύνου πληρωμών εντός του κράτους μέλους προορισμού των υπηρεσιών»
      1.                     Προσφυγή λόγω παραβάσεως – Εξέταση του βασίμου από το Δικαστήριο – Κατάσταση που πρέπει να λαμβάνεται υπόψη – Κατάσταση κατά
            την εκπνοή της ταχθείσας με την αιτιολογημένη γνώμη προθεσμίας (Άρθρο 226 ΕΚ) (βλ. σκέψη 23)
      2.                     Ελεύθερη παροχή υπηρεσιών – Περιορισμοί (Άρθρο 49 ΕΚ) (βλ. σκέψεις 31-32, 35-37, 47-53, 55 και διατακτ.)
      Αντικείμενο 
      
         
               Παράβαση κράτους μέλους – Παράβαση του άρθρου 49 ΕΚ – Απαιτήσεις που επιβάλλει η εθνική κανονιστική ρύθμιση στους νομίμως
                  εγκατεστημένους εντός άλλων κρατών μελών πράκτορες διπλωμάτων ευρεσιτεχνίας, προκειμένου να μπορούν να παράσχουν προσωρινά
                  υπηρεσίες εντός του οικείου κράτους μέλους – Υποχρέωση εγγραφής στο εθνικό μητρώο, υπάρξεως προς τον σκοπόν αυτόν ασφάλισης
                  επαγγελματικής ευθύνης, τηρήσεως όλων των εθνικών πειθαρχικών διατάξεων πέραν αυτών που συνδέονται με τα επαγγελματικά προσόντα
                  και υποχρέωση δράσεως από κοινού με τοπικό εντολοδόχο
               
            Διατακτικό 
      Το Δικαστήριο αποφασίζει:
      
         
                  1)
               
               
                  
               
               
                  	Η Δημοκρατία της Αυστρίας, απαιτώντας από τους πράκτορες διπλωμάτων ευρεσιτεχνίας που είναι νομίμως εγκατεστημένοι σε άλλο
                     κράτος μέλος και οι οποίοι επιθυμούν να παράσχουν προσωρινώς υπηρεσίες εντός της Αυστρίας να προσφεύγουν στις υπηρεσίες υπευθύνου
                     πληρωμών κατοίκου Αυστρίας, παρέβη τις υποχρεώσεις που υπέχει από το άρθρο 49 ΕΚ. 
                  
               
            
         
                  2)
               
               
                  
               
               
                  	Απορρίπτει την προσφυγή κατά τα λοιπά.
               
            
         
                  3)
               
               
                  
               
               
                  	Κάθε διάδικος φέρει τα δικαστικά έξοδά του.